Készült  Szentpéterszeg Községi Önkormányzat Képviselő-testületének

2011. november 29-én megtartott   nyílt üléséről

Jelen vannak: Olajos Mihály polgármester, Balogh Gyula,  Cs. Balogh Gyula, Bereczkiné Balogh Erika, Harasztosi Gyula, Kovács Imre, Tornyi Lajos képviselők.

A napirendek megtárgyalásán részt vesz: Dr. Juhász Marica körjegyző, Harsányiné Csapó Anita pénzügyi vezető, Reszler György független könyvvizsgáló, Szűcs Kornél 

Olajos Mihály: Tisztelettelt Képviselő-testület, a testületi ülésünket megkezdjük. Megállapítom, hogy határozatképesek vagyunk.    Kérem a Képviselő-testület tagjait, kézfelnyújtással jelezzék, amennyiben egyetértenek a meghívóban szereplő napirendi pontokkal.
A Képviselő-testület 5 igen  szavazattal a következő határozatot hozta. 

101/2011. (XI. 29.) Önk. számú

H A T Á R O Z A T

Szentpéterszeg Község Önkormányzat Képviselő-testület a meghívóban szereplő napirendi pontokat az alábbiak szerint fogadja el: 

Napirend:  




 1./
Tájékoztató az előző testületi ülés óta eltelt időszakról




Előadó: Olajos Mihály polgármester



2./
Szentpéterszeg Község Önkormányzatának a 2011. évi  III. 





negyedéves  gazdálkodásáról szóló beszámoló elfogadása



Előadó:, Harsányiné Csapó Anita pénzügyi vezető





   Olajos Mihály polgármester



3./
Szentpéterszeg Községi Önkormányzat 2012. évi költségvetési 




koncepciója



Előadó:,  Harsányiné Csapó Anita pénzügyi vezető





    Olajos Mihály polgármester



4./
Egyes szociális feladatok és az ÖNO konyha átvétele



Előadó: Harsányiné Csapó Anita pénzügyi vezető





Olajos Mihály polgármester



5./
Bihari Önkormányzatok Többcélú Kistérségi Társulása Szociális és 



Gyermekjóléti feladatellátásáról szóló megállapodás módosítása




Előadó: Olajos Mihály polgármester



6./
Szentpéterszeg Községi Önkormányzatának 2012. évi belső 





ellenőrzési munkatervének megtárgyalása







Előadó: Harsányiné Csapó Anita pénzügyi vezető





 Olajos Mihály polgármester


7.
Berettyóújfalu Körzeti Pedagógiai Szakszolgálati Társulása 





társulási  megállapodásának módosítására




Előadó: Olajos Mihály polgármester



8./
Egyebek

Harasztosi Gyula képviselő időközben megérkezett. 

1. napirendi pont: Tájékoztató az előző testületi ülés óta eltelt időszakról
Olajos Mihály: Kérem a testület tagjait kézfelnyújtással jelezzék, ha elfogadják az előző testületi ülés óta eltelt időszakról szóló tájékoztatót. A Képviselő-testület 6 igen szavazattal a elfogadta a tájékoztatót.

2. napirendi pont: Szentpéterszeg Község Önkormányzatának a 2011. évi  III. 
negyedéves  gazdálkodásáról szóló beszámoló elfogadása.

Cs. Balogh Gyula képviselő időközben megérkezett. 

Olajos Mihály: Kérem a testület tagjait kézfelnyújtással jelezzék, ha egyetértenek az Önkormányzat 2011. évi III. negyedéves gazdálkodásáról szóló beszámolóval. 
A Képviselő-testület 5 igen, 2 nem (Bereczkiné Balogh Erika, Kovács Imre) szavazattal a következő határozatot hozta. 

102/2011. (XI. 29.) Önk. számú

H A T Á R O Z A T

Szentpéterszeg Község Önkormányzatának Képviselő-testülete a helyi önkormányzatokról szóló 1990. évi LXV. törvény 91.§ (1) bekezdésében, az államháztartásról szóló 1992. évi XXXVIII. törvény 65.§ (1) bekezdésében kapott felhatalmazás alapján, valamint a Magyar Köztársaság 2011. évi költségvetéséről szóló 2010. évi CLXIX. törvény előírásai és az államháztartás működési rendjéről szóló 292/2009. (XII.19.) Korm. rendelet önkormányzatra vonatkozó bekezdéseiben előírtak alapján a 2011. évi költségvetéshez kapcsolódóan az alábbi határozatot hozza.

Szentpéterszeg Község Önkormányzatának Képviselő-testülete a 2011. III. negyedéves beszámolót az 1. számú mellékletben foglaltaknak megfelelően, 309.647 ezer Ft bevétellel, 311.992 ezer Ft kiadással jóváhagyja.

A polgármesteri hivatal és a hozzátartozó szakfeladatok bevételeit forrásonként és a kiadásokat - ezen belül a kiemelt kiadásokat - feladatonként részletezve a 12. számú mellékletekben foglaltaknak megfelelően jóváhagyja.

Határidő: azonnal

Felelős: Olajos Mihály polgármester

3. napirendi pont:  Szentpéterszeg Községi Önkormányzat 2012. évi költségvetési koncepciója
Olajos Mihály: Kérem a testület tagjait kézfelnyújtással jelezzék, ha egyetértenek Szentpéterszeg Községi Önkormányzat 2012. évi költségvetési koncepciójával.

A Képviselő-testület 5 igen, 2 nem (Bereczkiné Balogh Erika, Kovács Imre) szavazattal a következő határozatot hozta. 

103/2011. (XI. 29.) Önk. számú

H A T Á R O Z A T

Szentpéterszeg Községi Önkormányzat Képviselő-testülete az államháztartásról szóló 1992. évi XXXVIII. törvény 70. §-ában, valamint az államháztartás működési rendjéről szóló 292/2009. (XII. 19.) Korm. rendelet 35. §-ában foglalt előírások alapján az önkormányzat 2012. évi költségvetési koncepcióját elfogadja és a költségvetés elkészítéséhez az alábbi irányelveket határozza meg:

· A dologi kiadások tervezését úgy kell végrehajtani, hogy az előző év teljesítési adatait csak különösen indokolt esetben haladhatja meg, például korábbi alultervezettség miatt. Figyelembe kell venni az infláció mértékét.

· A bevételek növelése, illetve megalapozása érdekében el kell készíteni a helyi adórendeletek módosítására vonatkozó javaslatot, a helyi adók mértékét felül kell vizsgálni a 2012. évben. A kintlévőségeket be kell hajtani.

· Az elindított beruházás biztonságos befejezésének feltételeit meg kell teremteni, azonban a folyamatban lévő fejlesztéseken túl, további fejlesztési kiadás, csak az alapvető működés biztosításán túlmenően rendelkezésre álló források függvényében lehetséges. 

· Meg kell vizsgálni, hogy melyek azok az önként vállalt feladatok, amelyek finanszírozását már nem szabad felvállalni.

· A forráshiány mérséklésére 2012-ben is ÖNHIKI pályázat benyújtása szükséges.
· A működési saját bevételeket felül kell vizsgálni (pl. bérleti díjak) és ha lehetőség van rá az infláció mértékét meghaladóan kell emelni.

· Az előző évekről áthúzódó kötelezettségvállalásokat teljesíteni kell.

· Lehetőség szerint részt kell venni a közfoglalkoztatásban, csökkentve ezzel a helyi munkanélküliséget. Az intézményeknél létszámbővítésre, az üres állások betöltésére nem kerül sor, az illetmények csak a törvényi előírásoknak megfelelő szinten kerülnek megállapításra.

Felelős: Olajos Mihály, polgármester

Határidő: folyamatos, illetve a 2012. évi költségvetés elfogadása

4. napirendi pont: Egyes szociális feladatok és az ÖNO konyha átvétele
Olajos Mihály: Tájékoztatni szeretném a testületet, hogy az előterjesztéshez képest,  változás történt, mivel a konyha átvételére nem kerül sor ebben az évben Kérem a testület tagjait kézfelnyújtással jelezzék ha egyetértenek azzal, hogy Szentpéterszeg Község Önkormányzatának Képviselő-testülete hozzájárul, hogy az idősek nappali ellátása, a fogyatékkal élők nappali ellátása, a házi segítségnyújtás és a szociális étkeztetés szociális feladatokat a Kelet-magyarországi Szociális Szolgáltató Központ (4032 Debrecen, Komlóssy u. 60.) 2011. december 31-től átvegye.

A Képviselő-testület 7 igen szavazattal a következő határozatot hozta. 

104/2011. (XI. 29.) Önk. számú

H A T Á R O Z A T

Szentpéterszeg Község Önkormányzatának Képviselő-testülete hozzájárul, hogy az

· az idősek nappali ellátása,

· a fogyatékkal élők nappali ellátása,

· a házi segítségnyújtás és

· a szociális étkeztetés

szociális feladatokat a Kelet-magyarországi Szociális Szolgáltató Központ (4032 Debrecen, Komlóssy u. 60.) 2011. december 31-től átvegye.

Határidő: azonnal

Felelős:   Olajos Mihály polgármester

Cs. Balogh Gyula távozik az ülésről.

5. napirendi pont: Bihari Önkormányzatok Többcélú Kistérségi Társulása Szociális és Gyermekjóléti feladatellátásáról szóló megállapodás módosítása.

Olajos Mihály: Kérem a testület tagjait kézfelnyújtással jelezzék, hagy egyetértenek azzal, hogy Esztár település kilép a Bihari Önkormányzatok Többcélú Kistérségi Társulásából egyes szociális feladatokkal.

A Képviselő-testület 6 igen szavazattal a következő határozatot hozta.

105/2011. (XI. 29.) Önk. számú

H A T Á R O Z A T

Szentpéterszeg Község Önkormányzatának Képviselő-testülete hozzájárul, hogy Esztár település kilépjen a Bihari Önkormányzatok Többcélú Kistérségi Társulásából a Fogyatékosok nappali ellátása, Szociális étkeztetés, Házi segítségnyújtás, Idősek bennlakásos otthona  szociális feladatokkal.
Határidő: azonnal

Felelős:   Olajos Mihály polgármester

Olajos Mihály: Kérem a testület tagjait kézfelnyújtással jelezzék, hagy egyetértenek azzal, hogy Kismarja település kilép a Bihari Önkormányzatok Többcélú Kistérségi Társulásából egyes szociális feladatokkal.

A Képviselő-testület 6 igen szavazattal a következő határozatot hozta.

106/2011. (XI. 29.) Önk. számú

H A T Á R O Z A T

Szentpéterszeg Község Önkormányzatának Képviselő-testülete hozzájárul, hogy Kismarja település kilépjen a Bihari Önkormányzatok Többcélú Kistérségi Társulásból, az Idősek bennlakásos otthona  szociális feladattal
Határidő: azonnal

Felelős:   Olajos Mihály polgármester

Olajos Mihály: Kérem a testület tagjait kézfelnyújtással jelezzék, ha egyetértenek a Bihari Önkormányzatok Többcélú Kistérségi Társulása Szociális és Gyermekjóléti feladatellátásáról szóló megállapodás módosításával.

A Képviselő-testület 6 igen szavazattal a következő határozatot hozta. 

107/2011. (XI. 29.) Önk. számú

H A T Á R O Z A T

Szentpéterszeg Község Önkormányzat Képviselő-testülete úgy határozott, hogy a Bihari Önkormányzatok Többcélú Kistérségi Társulása Szociális és Gyermekjóléti feladatellátásáról szóló megállapodásának módosítását jóváhagyja. 
Határidő: azonnal

Felelős: Olajos Mihály polgármester 

6. napirendi pont: Szentpéterszeg Községi Önkormányzatának 2012. évi belső ellenőrzési munkatervének megtárgyalása.
Cs. Balogh Gyula visszatért az ülésre. 

Olajos Mihály: Kérem a testület tagjait kézfelnyújtással jelezzék, ha egyetértenek az Önkormányzat 2012. évi belsőellenőrzési munkatervével. 

A Képviselő-testület 7 igen szavazattal a következő határozatot hozta.

108/2011. (XI. 29.) Önk. számú

H A T Á R O Z A T

Szentpéterszeg Községi Önkormányzati Képviselő-testülete megtárgyalta a „Szentpéterszeg Község Önkormányzatának 2012. évi belső ellenőrzési munkaterve” című napirendi pontot, és a következő határozatot hozta:
Szentpéterszeg Községi Önkormányzat Képviselő-testülete az önkormányzat 2012 évi belső ellenőrzési munkatervét az alábbi témákban hagyja jóvá:
1. Beruházások, állami támogatások felhasználásának, elszámolásának ellenőrzése

2. Pénzkezelés szabályosságának vizsgálata

Határidő: azonnal

Felelős: Olajos Mihály polgármester

7. napirendi pont: Berettyóújfalu Körzeti Pedagógiai Szakszolgálati Társulása 
társulási  megállapodásának módosítására

Olajos Mihály: Kérem a testület tagjait kézfelnyújtással jelezzék ha egyetértenek Berettyóújfalu Körzeti Pedagógiai Szakszolgálati Társulása társulási  megállapodásának módosításával.

A Képviselő-testület 7 igen szavazattal a következő határozatot hozta.

109/2011. (XI. 29.) Önk. számú

H A T Á R O Z A T

Szentpéterszeg Község Önkormányzat Képviselő-testülete  a Berettyóújfalu Körzeti Pedagógiai Szakszolgálati Társulása társulási megállapodásának módosításokkal egységes szerkezetbe foglalt szövegét az alábbiak szerint jóváhagyja. 
Társulási Megállapodás

Pedagógiai Szakszolgálati Feladatok ellátására

/A 2914-30/2011. számú, 2011. július 11-én kelt megállapodás módosításokkal egységes szerkezetbe foglalt szövege/

A helyi önkormányzatokról szóló 1990. évi LXV. törvény 41.§ (1) bekezdésében kapott felhatalmazás alapján, a helyi önkormányzatok társulásairól és együttműködéséről szóló 1997. évi CXXXV. törvény 8. §-a alapján, valamint a Bihari Önkormányzatok Többcélú Kistérségi Társulási Megállapodásában foglaltakra tekintettel, a többcélú kistérségi társulás keretében, a Bihari Önkormányzatok Többcélú Kistérségi Társulásához tartozó – jelen megállapodás 3. pontjában megnevezett – települési önkormányzatok képviselő-testületei közszolgáltatási, közoktatási feladatkörben egyes pedagógiai szakszolgálati feladatok, a gyógypedagógiai tanácsadás, korai fejlesztés és gondozás, a fejlesztő felkészítés, a nevelési tanácsadás, a logopédiai ellátás, a továbbtanulási, pályaválasztási tanácsadás és a gyógytestnevelés közös megszervezéséről kistérségi szinten, intézményi társulás keretében gondoskodnak, jelen társulási megállapodásban foglaltak szerint.

1./
A társulás neve:

Berettyóújfalu Körzeti Pedagógiai 

Szakszolgálati Társulása

2./
A társulás székhelye:
4100 Berettyóújfalu, Dózsa Gy. u. 17-19.

3./

a.)
A közös feladat és hatáskör gyakorlásával Megbízott társult tag neve és székhelye:


Berettyóújfalu Város Önkormányzata Képviselő-testülete

4100 Berettyóújfalu, Dózsa Gy. u. 17-19.

b.) A társulás Megbízó tagjainak neve és székhelye:

Bakonszeg Község Önkormányzata Képviselő-testülete

Bakonszeg, Hunyadi u. 24.

Bedő Község Önkormányzata Képviselő-testülete 

Bedő, Rákóczi u. 35. 

Csökmő Község Önkormányzata Képviselő-testülete

Csökmő, Kossuth u. 109. 

Esztár Község Önkormányzata Képviselő-testülete 

Esztár, Árpád u. 1. 

Furta Község Önkormányzata Képviselő-testülete 

Furta, Petőfi u. 1.

Gáborján Község Önkormányzata Képviselő-testülete 

Gáborján, Fő u. 106.

Hencida Község Önkormányzata Képviselő-testülete 

Hencida, Kossuth tér 1.

Kismarja Község Önkormányzata Képviselő-testülete 

Kismarja, Bocskai u. 20.

Komádi Város Önkormányzata Képviselő-testülete 

Komádi, Hősök tere 4.

Körösszakál Község Önkormányzata Képviselő-testülete 

Körösszakál, Piac tér 1.

Körösszegapáti Község Önkormányzata Képviselő-testülete 

Körösszegapáti, Kossuth u. 62.

Magyarhomorog Község Önkormányzata Képviselő-testülete 

Magyarhomorog, Árpád u. 46.

Mezőpeterd Község Önkormányzata Képviselő-testülete 

Mezőpeterd, Jókai u. 2.

Mezősas Község Önkormányzata Képviselő-testülete 

Mezősas, Nagy Sándor u. 49.

Pocsaj Község Önkormányzata Képviselő-testülete 

Pocsaj, Nagy u. 51.

Szentpéterszeg Község Önkormányzata Képviselő-testülete 

Szentpéterszeg, Kossuth u. 45.

Tépe Község Önkormányzata Képviselő-testülete 

Tépe, Rákóczi u. 1.

Újiráz Község Önkormányzata Képviselő-testülete 

Újiráz, Szabadság tér 1.

Váncsod Község Önkormányzata Képviselő-testülete 

Váncsod, Kossuth u. 42.

Vekerd Község Önkormányzata Képviselő-testülete 

Vekerd, Kossuth u. 18.

Zsáka Község Önkormányzata Képviselő-testülete 

Zsáka, Szabadság tér 1.

4./
A közösen fenntartott intézmény neve, címe:

József Attila Általános Iskola, Egységes Pedagógiai Szakszolgálat

4100 Berettyóújfalu, József Attila u. 11.

5./
A társulás fenntartó és felügyeleti szerve:

Berettyóújfalu Város Önkormányzata Képviselő-testülete

6./
A társulás működési/ellátási területe:

Bihari Önkormányzatok Többcélú Kistérségi Társulásához tartozó – 3. pontban megnevezett – települések közigazgatási területe.

7./
A társulás célja:

A társult települési önkormányzatok képviselő-testületei a közoktatásról szóló 1993. évi LXXIX. törvény 21. és 34.§-ában meghatározott pedagógiai szakszolgálati feladatokat közösen, egységes intézményi rendszerben magasabb színvonalon lássák el, és közelebb hozzák az ellátottakhoz az egyes pedagógiai szakszolgáltatásokat.

8./
A társulás tevékenységi köre, feladata:

A Bihari Önkormányzatok Többcélú Kistérségi Társuláshoz tartozó – 3. pontban megnevezett – társult települési önkormányzatok képviselő-testületei a közoktatásról szóló 1993. évi LXXIX. törvény 34.§-ában, valamint a pedagógiai szakszolgálatokról szóló 4/2010. (I.19.) OKM rendeletben meghatározott pedagógiai szakszolgálati feladatokat közösen szervezik meg, a többcélú társulás keretében létrehozott intézményi társulás útján látják el.

A közoktatási törvény 34.§ (1) bekezdés a.) pontjában foglalt gyógypedagógiai tanácsadás, korai fejlesztés és gondozás, a b.) pontjában foglalt fejlesztő felkészítés, d.) pontjában foglalt nevelési tanácsadás, az e.) pontjában foglalt logopédiai ellátás, az f.) pontban foglalt továbbtanulási, pályaválasztási tanácsadás és h.) pontjában foglalt gyógytestnevelést egységes intézményi keretek között látja el.

9./
A feladatellátás módja

A Bihari Önkormányzatok Többcélú Kistérségi Társulásához tartozó – 3. pontban megnevezett – önkormányzatok képviselő-testületei (Megbízó Önkormányzatok) megbízzák Berettyóújfalu Város Önkormányzata Képviselő-testületét (Megbízott Önkormányzat), hogy a közoktatásról szóló 1993. évi LXXIX. törvény 34.§-ában meghatározott pedagógiai szakszolgálati feladatokat, az a.) pontban foglalt gyógypedagógiai tanácsadás, korai fejlesztés és gondozás, a b.) pontban foglalt fejlesztő felkészítés, a d.) pontban foglalt nevelési tanácsadást, az e.) pontban foglalt logopédiai ellátást, az f.) pontban foglalt továbbtanulási, pályaválasztási tanácsadást és a h.) pontban foglalt gyógytestnevelést a kistérség székhelyén, az általa alapított  és fenntartott intézmény útján biztosítsa.

Berettyóújfalu Város Önkormányzata Képviselő-testülete gondoskodik arról, hogy a József Attila Általános Iskola, Egységes Pedagógiai Szakszolgálat a pedagógiai szakszolgálati feladatokat alapfeladatként lássa el, négy decentrum –Csökmő, Komádi, Pocsaj, Zsáka településeken - a pedagógiai szakszolgálati alapfeladatok teljeskörű biztosításával. 

A decentrumokat és az ellátási körzetükbe tartozó településeket a megállapodás 1. sz. melléklete tartalmazza.

10./
A feladatellátás feltételrendszere

A Megbízott Önkormányzat biztosítja az intézmény működéséhez szükséges anyagi, tárgyi, technikai, személyi feltételeket.


A feladatellátási kötelezettség, felelősség rendje:

A fenntartói és felügyeleti jogokat gyakorló Megbízott Önkormányzat köteles gondoskodni a közszolgáltatási feladatokhoz a képzési kötelezettségről és a pedagógiai szakszolgálatokról szóló 4/2010. (I.19.) OKM rendeletben meghatározott feltételek biztosításáról.

11./
A feladatellátás finanszírozása, a költségek viselése, megosztása, elszámolása

A közszolgáltatási feladatellátás forrása központi állami költségvetési normatív hozzájárulás, központi állami költségvetési eseti támogatás, a Bihari Önkormányzatok Többcélú Kistérségi Társulása által igényelt kistérségi normatíva, valamint a társult települések önkormányzatainak kiegészítése.

Az állami forrásokból és a kistérségi normatívából nem fedezett költségeket a társult önkormányzatok kiegészítik az ellátásban részesülők számával arányos hozzájárulással a megbízott önkormányzat számára.

A feladat közös megszervezésének és működtetésének költségeit évente két alkalommal, július 31-ei és december 31-ei határidővel fizetik meg az önkormányzatok.

12./
Az önkormányzatok által vállat pénzügyi hozzájárulás nem teljesítése esetén irányadó eljárás:

A társult önkormányzatok által vállalt pénzügyi hozzájárulás nem teljesítése esetén a hozzájárulást meg nem fizető, illetve késedelembe esett önkormányzat hozzájárul ahhoz, hogy Berettyóújfalu Város Polgármesteri Hivatala – ha az általa küldött felszólítást követően 8 napon belül a tartozás nem kerül kiegyenlítésre – az adott önkormányzat számláját vezető bank felé azonnali beszedési megbízást nyújt be, amely beszedési megbízás elsőbbséget élvez más inkasszókkal szemben. Amennyiben a beszedési megbízás nem vezet eredményre, úgy a követelés behajtását Berettyóújfalu Város Polgármesteri Hivatala polgári peres úton érvényesíti a nem teljesítő féllel szemben.

Késedelmes teljesítés esetén a hozzájárulás összege után a Ptk-ban meghatározott kamat kerül felszámolásra.

13./
Költségvetéssel kapcsolatos egyeztetési eljárás

A közszolgáltatási feladat költségvetését a társult települési önkormányzatok polgármesterei a költségvetési tervezés időszakában, az előzetes egyeztetési eljárás folyamatában egyeztetik.

Berettyóújfalu Város Önkormányzata a feladatellátásból származó költségekkel kapcsolatos elszámolást az adott költségvetési évről szóló zárszámadás elfogadását követő 30 napon belül megküldi a társult önkormányzatoknak.

14./
Az intézményvezető megbízása

A József Attila Általános Iskola, Egységes Pedagógiai Szakszolgálat intézményvezetőjét Berettyóújfalu Város Önkormányzata Képviselő-testülete nevezi ki, az intézményvezető megbízása, kinevezése, felmentése előtt kikéri a társult települések polgármesterének véleményét.

15./
Tájékoztatás, beszámolás

A társult települési önkormányzatok képviselő-testületei az intézmény vezetőjétől évenként a feladatvállalásról, az intézmény közös fenntartásáról tájékoztatást kérhetnek.

16./
A társulás ellenőrzése

A megbízó önkormányzatok a szolgáltatás teljesítésének színvonalát és a költségek elszámolásának megfelelőségét az általuk megbízott személlyel vagy szervvel jogosultak ellenőriztetni. Az ellenőrzés időpontjáról megbízott önkormányzat polgármesterét legalább 8 nappal az ellenőrzésről értesíteni kell.

Az ellenőrzésről jegyzőkönyvet kell készíteni.

17./
Csatlakozás

A társuláshoz csatlakozni a társult önkormányzatok mindegyikének egyetértése esetén lehet. A társulás tagjai a társuláshoz csatlakozni kívánó önkormányzatok csatlakozási kérelméről a kérelem benyújtásától számított 60 napon belül döntenek.

18./
Felmondás

A társulási megállapodást felmondani a szorgalmi időszak utolsó napjával lehet. A felmondásról szóló – minősített többséggel hozott – döntést a képviselő-testület legalább három hónappal korábban köteles meghozni és a társulás tagjaival közölni.

19./
A társulás megszűnése esetén az elszámolás rendje

A társulásnak nem keletkezik vagyona.

A társulás megszűnése esetén az abban résztvevő önkormányzatok részéről a társulás működésével kapcsolatos költségek elszámolása a pénzügyi hozzájárulás alapján történik. A költségek elszámolását a társulás megszűnését követő hónap 15. napjáig kell elkészíteni és megküldeni. Az elszámolást Berettyóújfalu Város polgármestere küldi meg a társulásban résztvevő önkormányzatok polgármestereinek.

A jelen Megállapodás felmondása és megszűnése esetén a Felek 60 napon belül kötelesek elszámolni egymással.

20./
Vegyes rendelkezések

A társulási megállapodás 2005. július hó 1. napján lép hatályba és határozatlan időre szól, de legalább 3 évig.

A társulás tagjai a jelen megállapodásban nem szabályozott kérdésekben a helyi önkormányzatokról szóló 1990. évi LXV. törvény, valamint a helyi önkormányzatok társulásairól és együttműködéséről szóló 1997. évi CXXXV. törvény rendelkezéseit tekinti irányadónak.

A társulás tagjai egybehangzóan kijelentik, hogy a jelen megállapodásból eredő, illetve a társulás működése során esetleges felmerülő vitás kérdéseket elsődlegesen egymás között, tárgyalásos úton, konszenzusos módon kívánják rendezni.

A bírói út igénybevételével kizárólag akkor élnek, ha az előzetes egyeztetés nem vezetett eredményre, megegyezésre. Jogvitájukra nézve a Berettyóújfalui Városi Bíróság kizárólagos illetékességét ismerik el.

A társulási megállapodást, annak elolvasását, tartalmának megismerését és megértését követően a társulást alkotó települési önkormányzat képviselő-testülete nevében – akaratukkal mindenben megegyezően – saját kezű aláírással látják el.

Berettyóújfalu, 20…………..

Határidő:
azonnal

Felelős:
Olajos Mihály  polgármester
Egyebek:

Cs. Balogh Gyula: Be szeretném jelenteni, hogy az Ügyrendi Összeférhetetlenségi és Vagyonnyilatkozatokat Vizsgáló Bizottsági tagságomról le kívánok mondani.

Olajos Mihály: Javaslom, hogy a Szociális Bizottságot szüntesse meg a testület, mivel nem igazán van feladata, így a következő testületi ülésen ezzel kapcsolatosan előterjesztésre kerül az SZMSZ módosítása. 
Kovács Imre: Én is le kívánok mondani az Ügyrendi Összeférhetetlenségi és Vagyonnyilatkozatokat Vizsgáló Bizottsági tagságomról. 

Olajos Mihály: Kérem a testület tagjait, kézfelnyújtással jelezzék, ha egyetértenek azzal, hogy a tornaterem a következők szerint legyen nyitva: kedd-péntekig 17-20 óráig. A gyerekek részére keddi és csütörtök napokon, a felnőttek részére szerdai és pénteki napokon.
A Képviselő-testület 7 igen szavazattal a következő határozatot hozta.

110/2011. (XI. 29.) Önk. számú

H A T Á R O Z A T

Szentpéterszeg Község Önkormányzat Képviselő-testülete  úgy határozott, hogy a tornateremnek a szentpéterszegi lakosok részére az alábbi nyitva tartási rend szerint kell működnie:
kedd-péntek 17-20 óráig
 - gyerekek (14 éves korig) keddi és csütörtöki napokon

-  felnőttek  szerdai és pénteki napokon

Határidő: azonnal

Felelős: Keresztesi Anikó iskola igazgató 

Olajos Mihály: Több megbeszélni való nem lévén az ülést berekesztem. 

K.m.f.



Olajos Mihály 


Dr. Juhász Marica



Polgármester

